  Майя Бывальцева Москваысь Восточной административной округын Удмуртской урам усьтыны чаклало. Сыӵе ним сётыны быгатозы Перово ёросын кылдытӥськись одӥгезлы проездлы, верамын префектуралэн нимлыко сайтаз. Россилэн шоркарысьтыз одӥгезлы урамлы «Удмуртская» ним сётыны куронэн Москвалэн мэрезлы Сергей Собянинлы вазиськиз Удмуртилэн тӧроез Александр Соловьёв. Картаос вылын 5177 номерен пусъем нимтэм проезд вӧзын али вань Аносов урам. Со Россиысь тодмо металлурглэсь, тодосчилэсь Павел Аносовлэсь нимзэ нуллэ. Солэн нимыз Удмуртиен герӟаськемын. Вуоно исследователез но горнозаводской промышленностез радъясез будэтӥз анаезлэн выжыезъя песятаез Лев Фёдорович Сабакин — Ижысь но Воткаысь казённой заводъёсын ужам тодмо ӟуч механик. Шоркарысь депутатъёс урамлэсь нимзэ воштон ужпумез эскеризы но ӵектонэн соглаш луон сярысь пуктэт кутӥзы. Тегъёс: Москва Удмуртия АлександрСоловьёв Мерлык  